মার্কিন জাতীয় নিরাপত্তা সংস্থা এনএসএ এখন ‘এনক্রিপ্টেড’ কোড ভাঙতে সক্ষম ‘কোয়ান্টাম’ কম্পিউটার তৈরির চেষ্টা করছে৷ ওয়াশিংটন পোস্ট জানায় এ তথ্য৷ মূলত ব্যাংকের তথ্য ও ই-মেলের মতো বিষয় ‘এনক্রিপ্ট’ করা হয়৷মার্কিন পত্রিকা ওয়াশিংটন পোস্ট মূলত এনএসএ কন্ট্রাক্টর এডোয়ার্ড স্নোডেনের ফাঁস করা বিভিন্ন নথি যাচাই করে কোয়ান্টাম কম্পিউটারের কথা জানতে পেরেছে৷ পত্রিকাটি লিখেছে, যে কোয়ান্টাম কম্পিউটারটি তৈরি করা হচ্ছে, সেটি ব্যবহার করে মূলত অনলাইনে এনক্রিপ্ট করে রাখা সুরক্ষিত স্বাস্থ্য, ব্যাংক, ব্যবসা-বাণিজ্য এবং বিভিন্ন দেশের সরকারি তথ্য সংগ্রহ করা যাবে৷